Document ID: 32015R0272

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/272 ΤΗΣ ΕΠΙΤΡΟΠΉΣ
της 19ης Φεβρουαρίου 2015
για την τροποποίηση του εκτελεστικού κανονισμού (ΕΕ) αριθ. 612/2013 για τη λειτουργία του μητρώου οικονομικών φορέων και φορολογικών αποθηκών, των σχετικών στατιστικών δεδομένων και την κοινοποίηση στοιχείων σύμφωνα με τον κανονισμό (ΕΕ) αριθ. 389/2012 του Συμβουλίου για τη διοικητική συνεργασία στον τομέα των ειδικών φόρων κατανάλωσης
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΕ) αριθ. 389/2012 του Συμβουλίου, της 2ας Μαΐου 2012, για τη διοικητική συνεργασία στον τομέα των ειδικών φόρων κατανάλωσης και την κατάργηση του κανονισμού (ΕΚ) αριθ. 2073/2004 (1), και ιδίως το άρθρο 22,
Εκτιμώντας τα ακόλουθα:
(1)
Θα πρέπει να αποτρέπονται οι ψευδείς ισχυρισμοί των εγγεγραμμένων παραληπτών ή εγκεκριμένων αποθηκευτών ότι τους έχει χορηγηθεί άδεια, δυνάμει του άρθρου 17 παράγραφος 2 της οδηγίας 2008/118/ΕΚ του Συμβουλίου (2), για διακίνηση υποκείμενων σε ειδικό φόρο κατανάλωσης προϊόντων προς τόπο άμεσης παράδοσης υπό καθεστώς αναστολής.
(2)
Οι εγγεγραμμένοι αποστολείς και εγκεκριμένοι αποθηκευτές θα πρέπει, επομένως, να είναι σε θέση να ελέγχουν, μέσω του κεντρικού μητρώου που αναφέρεται στο άρθρο 19 παράγραφος 4 του κανονισμού (ΕΕ) αριθ. 389/2012, αν οι εγγεγραμμένοι παραλήπτες ή εγκεκριμένοι αποθηκευτές έχουν λάβει την εν λόγω άδεια.
(3)
Θα πρέπει, συνεπώς, να τροποποιηθεί αναλόγως ο κανονισμός (ΕΕ) αριθ. 612/2013 της Επιτροπής (3).
(4)
Είναι ανάγκη να προβλεφθεί επαρκές χρονικό διάστημα για να μπορέσει η Επιτροπή να εφαρμόσει τις αλλαγές στο μητρώο οικονομικών φορέων και φορολογικών αποθηκών που αναφέρεται στο άρθρο 19 παράγραφος 1 του κανονισμού (ΕΕ) αριθ. 389/2012.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ειδικών φόρων κατανάλωσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 6 παράγραφος 3 στοιχείο α) του εκτελεστικού κανονισμού (ΕΕ) αριθ. 612/2013 προστίθεται το ακόλουθο σημείο iv):
«iv)
πληροφορίες σχετικά με τον κωδικό ρόλου οικονομικού φορέα, οι οποίες αναφέρουν αν έχει χορηγηθεί άδεια, δυνάμει του άρθρου 17 παράγραφος 2 της οδηγίας 2008/118/ΕΚ, στον εγγεγραμμένο παραλήπτη ή τον εγκεκριμένο αποθηκευτή για διακίνηση υποκείμενων σε ειδικό φόρο κατανάλωσης προϊόντων προς τόπο άμεσης παράδοσης (ομάδα δεδομένων 2.3 που αναφέρεται στο παράρτημα I πίνακας 2).»
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Μαρτίου 2015.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Φεβρουαρίου 2015.

Labels: 3
12
2